wickkiey/tamil-wikipedia-chunked huggingface dataset:
# மைசூர் விமான நிலையம்

## உள்கட்டமைப்பு

மைசூர் விமான நிலையத்தில் ஒற்றை ஓடுபாதை 09/27, பரிமாணங்கள் 1,740 ஆல் 30 மீட்டர் (5,709 அடி × 98 அடி) அளவைக் கொண்டுள்ளது. மைசூர் விமான நிலையத்தின் பயணிகள் முனையம் 3,250 சதுர மீட்டர் (35,000 சதுர அடி) பரப்பளவு உடையது. இதில் அதிகபட்சம் 150 பயணிகள் மட்டுமே பயணம் செய்ய முடியும். அவை 2019 ஆம் ஆண்டு சூன் மாதம் ஐதராபாத் தளத்திலிருந்து அலையன்ஸ் ஏர் நிறுவனமும் , 2017 ஆம் ஆண்டு செப்டம்பர் மாதம் முதல் ட்ரூசெட் விமான நிறுவனம் சென்னையிலிருந்து மைசூர் வரையும் மற்றும் 2019 ஆம் ஆண்டு இண்டிகோ நிறுவனம் ஐதராபாத்திலிருந்து மைசூருக்கும் தங்கள் சேவையைச் செய்தது. 2019 ஆம் ஆண்டு அக்டோபர் 27 முதல்இண்டிகோ நிறுவனம் ஐதராபாத்திலிருந்து முசுறுன் கீழ் உதான் வரை இயக்கத் தொடங்கியது.
# மைசூர் விமான நிலையம்

## வருங்கால திட்டங்கள்

மைசூர் விமான நிலையத்தில் இரண்டாம் கட்ட விரிவாக்கத்தின் கீழ், ஓடுபாதை 45 மீட்டர் (9,022 அடி × 148 அடி) 2,750 மீட்டர்பரப்பளவாக ஆக உயர்த்தப்பட்டது. இதனால் போயிங் 737 மற்றும் ஏர்பசு ஏ 320 போன்ற செட் விமானங்களை மைசூர் விமான நிலையத்தில் தரையிறக்க முடிந்தது. மேலும் விமான நிலையதின் மேற்கே இரயில் பாதை இருப்பதால் ஓடுபாதையை மேற்கு நோக்கி நீட்டிக்க முடியாது. அதே நேரத்தில் கிழக்கே விரிவாக்க இயலாத போனது ஏனெனிலில் தேசிய நெடுஞ்சாலை 766 ஐ திசை திருப்ப இயலாது. எனவே மாநில அரசு ஆரம்பத்தில் இந்த திட்டத்தை நிறுத்தி வைக்க முடிவு செய்தது. விமான போக்குவரத்து அதிகரிக்கும் வரை நெடுஞ்சாலையை திருப்புவதற்கான செலவு நியாயப்படுத்தப்படும் வரை காத்திருக்க முடிவு செய்தது.  
விமானதளத்தின் இரண்டாம் கட்டம் புதுப்பித்தல் சித்தராமையா நிர்வாகத்தின் கீழ் ஆரம்பிக்கப்பட்டது. மேலும் ஓடுபாதையின் அடியில் NH 766 சுரங்கப்பாதையை ஆரம்பிப்பதால், நெடுஞ்சாலையை விலக்குவதை விட குறைவான நிலம் இதற்கு தேவைப்படும். ஆனால் பாதுகாப்பு காரணங்களைக் சுட்டிக்காட்டி.மத்திய அரசு இந்த திட்டத்தை நிராகரித்தது
# காட் ஆஃப் வார்: கோஸ்ட் ஆஃப் இசுப்பார்டா

***காட் ஆஃப் வார்: கோஸ்ட் ஆஃப் ஸ்பார்டா*** (***God of War: Ghost of Sparta*** )என்பது மூன்றாம் நபர் அதிரடி-சாகச நிகழ்பட விளையாட்டு ஆகும், இது ரெடி அட்டான் என்பவரால் உருவாக்கப்பட்டது. பின் சோனி கம்ப்யூட்டர் என்டர்டெயின்மென்ட் நிறுவனத்தால் வெளியிடப்பட்டது. இது நவம்பர் 2, 2010 இல் பிளேஸ்டேஷன் போர்ட்டபிள் (பிஎஸ்பி) கையடக்க முனையத்திற்காக முதலில் வெளியிடப்பட்டது. இந்த விளையாட்டு *காட் ஆஃப் வார்* தொடரில் ஆறாவது பதிப்பு மற்றும் காலவரிசைப்படி நான்காவது பதிப்பு ஆகும். கிரேக்க புராணங்களின் அடிப்படையில், *கோஸ்ட் ஆஃப் ஸ்பார்டா* பண்டைய கிரேக்கத்தில் பழிவாங்கலுடன் அதன் மைய மையமாக அமைக்கப்பட்டுள்ளது. கிரேக்க புராணங்களில் உள்ள பழி தீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும் வீரர் கட்டுப்படுத்தும் வகையில் இது அமைக்கப்பட்டுள்ளது. அட்லாண்டிஸில், அவர் தனது தாயார் காலிஸ்டோவைக் காண்கிறார், அவர் தனது சகோதரர் டீமோஸ் இன்னும் உயிருடன் இருப்பதாகக் கூறுகிறார். க்ராடோஸ் தனது சகோதரனை மீட்பதற்காக செல்கிறார். டீமோஸின் ஆரம்ப மனக்கசப்புக்குப் பிறகு, சகோதரர்கள் இறப்பு கடவுளான தனாடோஸை எதிர்த்துப் போராடுகிறார்கள் .
# காட் ஆஃப் வார்: கோஸ்ட் ஆஃப் இசுப்பார்டா

## விளையாட்டு

*காட் ஆஃப் வார்: கோஸ்ட் ஆஃப் ஸ்பார்டாவின்* இரு பரிமாண வடிவத்தில் வழங்கப்பட்டாலும், இது அதன் முன்னோடிகளின் செயல் சார்ந்த அணுகுமுறையைத் தக்க வைத்துக் கொள்கிறது, காட் ஆஃப் (***God of War*** ) ஒரு மூன்றாம் நபர் சாகச கானொளி விளையாட்டு ஆகும். மெய்நிகர் ஒளிப்படக் கருவி அமைப்பு மூலமாக இதனைக் கானும் வகையில் விளையாட்டானது அமைக்கப்பட்டிருக்கும். இந்த விளையாட்டினை விளையாடுபவர்கள் கதையின் நாயகனான கிராடோஸ் என்பவரினைக் கட்டுப்படுத்தலாம் மேலும் புதிர் விளையாட்டு மற்றும் போர்களில் கிரேக்க புராண இறவாத வீரர்கள், உள்ளிட்ட பகைவர்களை , மெதூசா மற்றும் கோர்கன், சைக்ளோப்ஸின், ராய்த்ஸ , செண்ட்டார்கள், மற்றும் எதிரிகள்- ஹைட்ரா மற்றும் பண்டோராவின் கார்டியன் என்று அழைக்கப்படும் ஒரு மாபெரும் மினோட்டோர் போன்றவற்றில் கிராடோசின் செயல்களைக் கட்டுப்படுத்தலாம். விளையாடும் போது அந்த வீரர் சுவர்கள் மற்றும் ஏணிகளை ஏற வேண்டும், இடைவெளிகளில் குதிக்க வேண்டும், கயிறுகளில் ஊசலாடலாம், மேலும் விளையாட்டின் பிரிவுகளைத் தொடர விட்டங்களின் குறுக்கே சமப்படுத்த வேண்டும். சில புதிர்கள் பெட்டியை நகர்த்துவது போன்று எளிதானதாக இருக்கும். ஆனால் மற்றவை மிகவும் சிக்கலானவை, அதாவது விளையாட்டின் வெவ்வேறு பகுதிகளில் பல உருப்படிகளைக் கண்டுபிடிப்பது அடுத்த பகுதிக்குச் செல்வற்கான ஒரு கதவைத் திறக்க வேண்டும். விளையாட்டின் நீளம் தோராயமாக இரண்டு முதல் நான்கு மணி நேரம் ஆகும், மேலும் இது பத்து[ படி நிலைகளைக் கொண்டுள்ளது. முந்தைய விளையாட்டுகளில் இல்லாத புதிய ஆயுதங்கள், மந்திர சக்திகள் மற்றும் ஊடுருவல் திறன்கள் ஆகியவை இந்த விளையாட்டில் இடம்பெற்றுள்ளன, மேலும் இது *காட் ஆஃப் வார்: செயின்ஸ் ஆஃப் ஒலிம்பஸ் விளையாட்டினை* விட 25 சதவீதம் அதிகமான விளையாடும் முறைகளைக் கொண்டுள்ளது என்று குறிப்பிடப்பட்டுள்ளது.
# கோனார் நதி

**கோனார் நதி** (*Konar River*) இந்தியாவின் சார்க்கண்ட் மாநிலமான அசாரிபாக் மற்றும் பொகாரோ மாவட்டங்களில் உள்ள தாமோதர் ஆற்றின் துணை நதியாகும்.
# கோனார் நதி

## நதியின் பாதை

இந்த நதி அசாரிபாக்-சத்ரா சாலையில் உள்ள சுல்தானா கிராமத்திற்கு அருகில் உருவாகிறது . அதன்பிறகு, கோனார் அதன் துணை நதியான சவானியுடன் அசாரிபாக் பீடபூமியின் பெரும்பகுதியை வந்தடைகிறது, பின்னர் குறுங்காடுகள் மற்றும் காட்டில் உள்ள தரிசு கழிவுகள் வழியாக இறங்கி கோமியாவைக் கடந்து பொகாரோ ஆற்றின் நீரில் கலக்கிறது, இது சரிதி பசார் அருகே தாமோதர் ஆற்றில் சேருவதற்கு சற்று முன்பு பொக்காரோ மாவட்டத்தின் ஆற்றில் கலக்கிறது..
# கோனார் நதி

## கோனார் அணை

கோனார் அணை தாமோதர் பள்ளத்தாக்கு நகராட்சியின் முதல் கட்டத்தில் சேர்க்கப்பட்ட நான்கு பல்நோக்கு அணைகளில் இரண்டாவது அணை ஆகும். இவ்வணை கோனார் ஆற்றின் குறுக்கே கட்டப்பட்டது மற்றும் 1955 இல் திறக்கப்பட்டது.  
கோனார் அணை 4,535 மீட்டர் (14,879 அடி) நீளமும் 48.77 மீட்டர் (160.0 அடி) உயரமும் கொண்டது. நீர்த்தேக்கம் 27.92 சதுர கிலோமீட்டர் (10.78 சதுர மைல்) பரப்பளவைக் கொண்டுள்ளது. கோனார் பூமி மற்றும் கான்கிரீட் அணை 997 சதுர கிலோமீட்டர் (385 சதுர மைல்) நீர்ப்பிடிப்பு பரப்பளவைக் கொண்டுள்ளது.
# கோனார் நதி

## பொகாரோ பாலம்

பொகாரோ வெப்ப மின் நிலையத்திற்கு சேவை செய்வதற்காக பொகாரோ நதியுடன் சங்கமிக்கும் இடத்தில் கோனார் ஆற்றின் குறுக்கே ஒரு பாலம் உள்ளது.
# வே தீவு

**வே தீவு** (Weh island) (இந்தோனேசியா : புலாவ் வே) என்பது என்பது சுமத்ராவில் வடமேற்கில் அமைந்துள்ள செயற்படும் எரிமலைத் தீவாகும். பண்டா அச்சே நிலப்பரப்பில் இருந்து 45 நிமிடங்களில் வேகமான கப்பல் பயணத்திலும் அல்லது படகின் மூலம் 2 மணி பயணத்திலும் இந்த தீவை சென்றடையலாம். பிளிஸ்டோசின் யுகத்தில் கடைசி எரிமலை வெடிப்புக்கு பின் கடலால் பிரிக்கப்பட்டது. இத்தீவு அந்தமான் கடலில் அமைந்துள்ளது. இந்தோனேசியாவின் வடக்குத் திசையில் இதன் மிகப் பெரிய நகரமான சபாங் காணப்படுகிறது.  
இந்த தீவு அதன் சுற்று சூழல் அமைப்பினால் பரவலாக அறியப்படுகின்றது. இந்தோனேசிய அரசாங்கம் தீவைச் சூழவுள்ள 60 சதுர கிலோமீட்டர் (23 சதுர மைல்) பரப்பளவை உள்நாட்டு மற்றும் கடலை வனவிலங்கு பாதுகாப்புப் பகுதியாக அறிவித்துள்ளது. பெரியவாய் சுறா எனப்படும் அரிய வகை சுறா இங்கு காணப்படுகிறது. அழி வாய்ப்பு கூடிய தத்தாப்ரினஸ் வல்ஹல்லே எனப்படும் தேரை இனம் இங்கு வாழ்கிறது. இத்தீவு பவளப்பாறைகள் மற்றும் பல்வேறு வகையான மீன்களுக்கு பெயர் பெற்றது.
# வே தீவு

## புவியியல்

வே தீவு சுமத்ராவின் வடக்கு முனையிலிருந்து 15 கிலோமீற்றர் (9 மைல்) தொலைவில் அமைந்துள்ளது. இது 156.3 கிமீ 2 (60.3 சதுர மைல்) பரப்பளவை கொண்ட மலைப்பாங்கான தீவாகும். வே தீவின் உயர்ந்த சிகரமான ஆவிப்பிளப்பு எரிமலை 617 மீற்றர் (2,024 அடி) உயரமுடையது. பலோஹன் துறைமுகத்திலிருந்து மேற்கே ஒரு மணி நேர பயணத்தில் அடையக் கூடிய கபாங் கடற்கரையில் (கபாங் என்பது ஒரு வகையான மரத்தின் பெயர்) நீருக்கடியில் ஆவித்துளைகள் வெளிப்படுகின்றன. மேலும் தீவின் காட்டுப்பகுதியில் எரிமலைக் கூம்பு காணப்படுகின்றது.  
வே தீவைச் சூழ கிளா, ரூபியா, சியுலாகோ மற்றும் ரோண்டோ ஆகிய நான்கு தீவுகள் காணப்படுகின்றன. ரூபியா தீவு பவளப்பாறைகளை பார்வையிட ஏற்ற இடமாக அறியப்பட்டுள்ளது. சவூதி அரேபியா<nowiki/>விற்கு பயணம் செய்வது கடல் வழியாக மட்டுமே சாத்தியமாக இருந்த போதிலும் ஹஜ் யாத்திரை காலத்தில் இந்தோனேசிய முஸ்லீம்களுக்கான தனிமைப்படுத்தப்பட்ட இடமாக ரூபியா பயன்படுத்தப்பட்டது.
# வே தீவு

## சனத்தொகை

வே தீவு ஆச்சே மாகாணத்தின் ஒரு பகுதியாகும். 1993 ஆம் ஆண்டு சனத்தொகை கணக்கெடுப்பின்படி 24,700 மக்கள் வசிக்கின்றனர். சனத்தொகையில் பெரும்பான்மையானவர்கள் அச்செனிசுகள் மற்றும் மீதமுள்ளவர்கள் மினாங்க்க்பாவ், ஜாவானீஸ், படக் மற்றும் சீனர்கள் ஆவார்கள். தீவின் முதல் குடியேற்றம் எப்பொழுது நிகழ்ந்ததென்று தெரியவில்லை. அச்சே மாகாணத்தின் பகுதியாக இருப்பதால் ஷரியா சட்டம் பிரத்தியேகமாக நடைமுறைப்படுத்தப்பட்டுள்ளது. ஜாவானீஸ், படக் மற்றும் சீனர்களில் சில கிறிஸ்தவ மக்களும், பௌத்த மக்களும் வாழ்கின்றனர். 2004 ஆம் ஆண்டு திசம்பர் 26 அன்று ஏற்பட்ட சுனாமியில் இந்தோனேசியாவில் மட்டும் குறைந்தது 130,000 மக்கள் பலியானர்கள். வே தீவில் இதன் விளைவு ஒப்பீட்டளவில் சிறியதாக இருந்தாலும் பலியான மக்களின் எண்ணிக்கை சரிவர கணக்கிடப்படவில்லை.
# வே தீவு

## பொருளாதாரம்

வே தீவின் பொருளாதாரத்தில் விவசாயம் ஆதிக்கம் செலுத்துகின்றது. கராம்பு மற்றும் தேங்காய் பிரதான விவசாயப் பொருட்களாகும்.
# ஆஃபினியம்(IV) ஆக்சைடு

**ஆஃபினியம்(IV) ஆக்சைடு** *(Hafnium(IV) oxide)* என்பது HfO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆபினியா என்ற பெயராலும் இது அழைக்கப்படுகிறது. இந்த நிறமற்ற திண்மம் ஆபினியம் தனிமத்தின் மிகப் பொதுவான மற்றும் நிலைப்புத்தன்மை உடைய சேர்மங்களில் ஒன்றாகும். 5.3~5.7 எலக்ட்ரான் வோல்ட்டு என்ற ஆற்றல் இடைவெளியுடன் ஆஃபினியம்(IV) ஆக்சைடு ஒரு மின்கடத்தாப் பொருளாக உள்ளது. ஆபினியம் உலோகத்தை தயாரிக்கும் சில செயல் முறைகளில் ஆஃபினியம் டையாக்சைடு ஓர் இடைநிலை விளைபொருளாகத் தோன்றுகிறது.
ஆஃபினியம்(IV) ஆக்சைடு கிட்டத்தட்ட முழுமையாக வினைத்திறனற்று காணப்படுகிறது. அடர் கந்தக அமிலம், வலிமையான காரங்கள் போன்றவற்றுடன் மற்றும் வினைபுரிகிறது. ஐதரோபுளோரிக் அமிலத்தில் இது மெல்ல கரைந்து புளோரோ ஆஃபினேட்டு என்ற எதிர்மின் அயனிகளைத் தருகிறது. மிக உயர்ந்த வெப்பநிலைகளில் கிராபைட்டு அல்லது கார்பன் டெட்ராகுளோரைடு முன்னிலையில் குளொரினுடன் வினைபுரிந்து ஆஃபினியம் டெட்ராகுளோரைடைக் கொடுக்கிறது.
# ஆஃபினியம்(IV) ஆக்சைடு

## கட்டமைப்பு

சிர்க்கோனியா (ZrO2) போன்ற அதே கட்டமைப்பையே ஆஃபினியாவும் ஏற்றுக்கொள்கிறது. தைட்டானியம் டையாக்சைடைப் போல இல்லாமல் அனைத்து நிலைகளிலும் ஆறு-ஒருங்கிணைப்பு தைட்டானியம் அணுவைப் போல சிர்கோனியாவும் ஆஃபினியாவும் ஏழு ஒருங்கிணைப்பு உலோக மையங்களைக் கொண்டுள்ளன. கனசதுரம் (Fm-3m), நாற்கோணம் (P42/nmc), ஒற்றை சாய்வு (P21/c), செஞ்சாய்சதுரம் (Pbca மற்றும் Pnma) போன்றவை உள்ளிட்ட பல்வேறு வகையான படிகநிலைகள் சோதனைமுறையில் அறியப்பட்டுள்ளன . இவை தவிற ஆபினியா மேலும், வெவ்வேறு வகையான வெப்பநிலை மற்றும் அழுத்தத்தில் Pca21 மற்றும் Pmn2 இடக்குழுக்களைக் கொண்ட இரண்டு செஞ்சாய்சதுர சிற்றுறுதிநிலைகளிலும் அறியப்படுகிறது. ஆஃபினியாவின் மெல்லிய படலங்களில் சமீபத்தில் காணப்பட்ட பெர்ரோமின்சாரத்திற்கான மூலமாக இவை இருக்கலாம் .  
அணு அடுக்கு படிவு மூலம் படியச் செய்யப்பட்ட ஆஃபினியம் ஆக்சைடுகளின் மெல்லிய படலங்கள் பொதுவாக படிகங்களாகும். ஏனெனில் குறைக்கடத்தி சாதனங்கள் புறவேற்றுமை வடிவ படலங்களைக் கொண்டு பயனடைவதால், ஆராய்ச்சியாளர்கள் ஆஃபினியம் ஆக்சைடை அலுமினியம் அல்லது சிலிக்கானுடன் சேர்த்து ஆஃபினியம் சிலிக்கேட்டு என்ற உலோகக் கலவையை உருவாக்குகிறார்கள். இவை ஆஃபினியம் ஆக்சைடைக்காட்டிலும் அதிக படிகமயமாக்கல் வெப்பநிலையைக் கொண்டுள்ளன.
# ஆஃபினியம்(IV) ஆக்சைடு

## பயன்கள்

ஒளியியல் பூச்சுகளில் ஆஃபினியா பயன்படுத்தப்படுகிறது. கணினிகளின் நேரடி அனுகல் நினைவக மின்தேக்கிகளில் மின்கடவாப்பொருள் மாறிலியாகவும், மேம்பட்ட உலோக-ஆக்சைடு-குறைக்கடத்தி சாதனங்களிலும் ஆஃபினியா பயனாகிறது . மின்புல விளைவு திரிதடையங்களில் வாயில் மின்கடத்தாப் பொருளாக சிலிக்கான் ஆக்சைடுக்குப் பதிலாக 2007 ஆம் ஆண்டில் இன்டெல் நிறுவனம் ஆஃபினியம் அடிப்படையிலான ஆக்சைடுகளை அறிமுகப்படுத்தியது . இத்திரிதடையங்களுக்கு இதனால் ஏற்பட்ட நன்மை அதன் உயர் மின்கடத்தா மாறிலியாகும். : HfO2 இன் மின்கடத்தா மாறிலி SiO2 சேர்மத்தின் மாறிலி மதிப்பை விட 4–6 மடங்கு அதிகமாகும். ஆஃபினியாவின் மின்கடத்தா மாறிலி மற்றும் பிற பண்புகள் படிவு முறையையும் பொருளின் நுண் கட்டமைப்பு ஆகியவற்றையும் பொறுத்ததாகும்  
சமீபத்திய ஆண்டுகளில் ஆஃபினியம் ஆக்சைடு கலப்பு ஆஃபினியம் ஆக்சைடு மற்றும் ஆக்சிசன் குறைவு ஆஃபினியம் ஆக்சைடு வகைகளாக எதிர்ப்பு-மாறுதல் நினைவகங்களில் பயன்படுத்த கூடுதலாக ஆராயப்படுகிறது . இணக்கமான பெர்ரோ மின்புல விளைவு திரிதடையங்கள், மற்றும் நினைவக சில்லுகள் ஆகியவற்றில் பயன்படுத்துவதற்கு சாத்தியமான வேதிப்பொருளாக ஆஃபினியம் ஆக்சைடு கருதப்படுகிறது .  
மிக உயர்ந்த உருகுநிலை காரணமாக ஆஃபினியா 2500 பாகை செல்சியசு வெப்பநிலைக்கு மேல் உள்ள இடங்களில் பயன்படும் வெப்ப மின்னிரட்டைகள் போன்ற கருவிகளில் எளிதில் உருகா பொருளாகப் பயன்படுத்தப்படுகிறது.
கட்டிடங்களின் மந்தமான குளிரூட்டல் பயன்பாட்டிற்காக ஆஃபினியம் டையாக்சைடு, சிலிக்கா மற்றும் பிற பொருட்களின் பல்லடுக்கு படலங்கள் உருவாக்கப்பட்டுள்ளன. இந்த சுருள்கள் சூரிய ஒளியை பிரதிபலிக்கின்றன மற்றும் பூமியின் வளிமண்டலத்தை கடந்து செல்லும் அலைநீளங்களில் வெப்பத்தை கதிர்வீச்சு செய்கின்றன. அதே நிலைமைகளின் கீழ் சுற்றியுள்ள பொருட்களை விட பல பாகைகள் குளிரான வெப்பநிலையையும் இவை கொண்டிருக்கும்.
# உருவப்படம்

**உருவப்படம்**; என்பது ஒருவரைப் பார்த்து அவரது உருவத்தைப் போன்றே கையினால் எழுதுவதே உருவப்படமாகும். ஓவியத்தைப் பார்க்கும்போது அவ்வோவியத்தில் யாருடைய உருவம் எழுதப்பட்டுள்ளதோ அவரே உயிரோடு நம்முன் நின்று காட்சியளிப்பது போன்று தோன்றுவதாக ஓவியம் அமைய வேண்டும். அவரது உள்ளத்தின் இயல்புகளையும் காட்டுவதாக அமைந்திருக்க வேண்டும்.
# உருவப்படம்

## வரலாறு

### தொன்மை

உருவப்படக்கலை தொன்மையானது. தொன்றுதொட்டே ஆட்சியாளர்களாலும் பெருமக்களாலும் போற்றப்பட்டும் பேணப்பட்டும் வரும் சீரிய கலை. பண்டைக் காலத்தில் காதலர், காதலிகளைத் தேர்ந்தெடுப்பதற்கும், காதல் பிரிவுத் துன்பத்தை ஆற்றுவதற்கும் உருவப்படம் உறுதுணையாக இருந்துவந்ததைப் பண்டை இலக்கியங்கள் இயம்புகின்றன. உருவப்படக்கலையின் தொன்மைக்குப் பண்டைக்கால ஓவியங்களும் இலக்கியங்களும் சான்றாக உள்ளன.
# உருவப்படம்

## வரலாறு

### கிரேக்கம்

பண்டைக்கால எகிப்தியக் கல்லறைகளில் உறைகளில் போடப்பட்ட உருவப்படங்கள் பல தோண்டி எடுக்கப்பட்டுள்ளன. அவை கலைச்சிறப்புடையவை. அப்பாலோடோரஸ் என்ற கிரேக்க ஓவியர் முதன்முதலாக ஒளி நிழல் அமைப்போடு உருவப்படத்டை வரைந்தார். பாம்ப்பியை, ஹெக்குலேனியம் ஆகிய இடங்களில் பண்டைக்கால ஓவியங்கள் கண்டெடுக்கப்பட்டுள்ளன.
# உருவப்படம்

## வரலாறு

### ரோமானியர்

கி. பி. இரண்டாம் நூற்றாண்டில் ரோமானியர் மரப்பலகைகளில் வ ண்ண மெழுகால் ஓவியம் தீட்டினர். தீட்டப்பட்ட ஓவியத்தைப் பிணப்பெட்டிகளுள் வைத்தனர்.
# உருவப்படம்

## வரலாறு

### சீனா

கி.மு. 1326 லேயே சீன மக்கள் உருவப்படத்தைப் பற்றிக் குறிப்பிட்டுள்ளனர். பெரியோர்களின் உருவப்படங்கள் வருங்கால மக்களுக்கு எடுத்துக்காட்டாக விளங்க வேஎண்டும் என்று கன்பூசியஸ் கி.மு. ஆறாம் நூற்றாண்டில் போதித்துள்ளார். சீனக் கோயில்களில் கலைச்சிறப்பு மிக்க பண்டைக்கால ஓவியங்கள் அழியாமல் காப்பாற்றப்பட்டு வருகின்றன. பண்டைச் சீன உருவப்படங்கள் பெரும்பாலும் சுவர்களில் தீட்டப்பெற்றன. வண்ண அமைப்பு அவைகளுக்கு அழகைத் தந்தது.
# உருவப்படம்

## வரலாறு

### இத்தாலி

இத்தாலியில் 13 ஆம் நூற்றாண்டில் ஜாட்டோ என்பவர் முதன்முதலாக உருவப்படக் கலையில் ஈடுபட்டார். இவர் தாந்தே போன்ற அறிஞர்களின் உருவப்படங்களைக் கோயிற் சுவர்களில் வரைந்தார். பிலீப்பீனோ லீப்பி, ஜீர்லாண்டாயா (1449-1494) ஆகியவர்களும் கோயில் சுவர்களில் உருவப்படங்களை வரைந்தனர். பிளாண்டர்ஸில் நீடித்து நிற்கக்கூடிய நெய்வண்ண ஓவிய முறையைப் பின்பற்றினர். இத்தாலிய உருவப்படக்கலை சிறந்திருந்தது. மறுமலர்ச்சிக் காலத்தில் உருவப்படக்கலை மேலும் வளர்ந்தது. செல்வர்கள் கலைக்கு ஆதரவு அளித்தனர். பிரா ஆன்ஜெலீக்கா என்ற ஓவியர் போப் ஐந்தாம் நிக்கலஸ், பிரெடரிக் மன்னர் ஆகியவர்களின் உருவங்களைத் தீட்டினார். கஜோலி, ஹோகார்த் ஆகியவர்களும் தம் காலத்தவரின் உருவப்படஙக்ளை வரைந்தனர்.
# உருவப்படம்

## வரலாறு

### வட ஐரோப்பா

14 ஆம் நூற்றாண்டில் இறுதியில் வட ஐரோப்பாவில் உருவப்படக்கலை தனிக்கலையாக வளர்ச்சியடைந்தது. ஜான் வான் ஐக் டுரா (1471-1528), ஹால்பைன் போன்ற ஓவியர்கள் உருவப்படக்கலையை வளர்த்தனர். லியனார்டோ டா வின்சீ, ராபல்ஸோ சன்டி (1483-1520) ஆண்டிரியா டல் சார்ட்டோ (1486-1531), புரான் ஜீனோ(1520-1572) போன்ற இத்தாலி நாட்டு சமயத்துறை ஓவியர்களும் உருவப்படக்கலையில் தலை சிறாந்தவர்களாக இருந்தனர். இவர்கள் காலத்தில் உருவப்பட வடிவமைப்பு வளம் பெற்றது. படத்தில் முழு விளக்கங்களும் காட்டப்பட்டன. ஒளியையும் நிழலையும் கலந்து உடலின் பருமன், உடையின் தன்மை, ஆகியவைகளை உள்ளது உள்ளபடி புலப்படுத்தும் வண்னம் படம் தீட்டப்பட்டது. தெளிவான வடிவும் பளபளப்பான வண்னமும், முடிந்த அமைப்பும் ஓவியத்தின் சிறப்பியல்புகளாகத் திகழ்ந்தன. டிஷன் வீசெல்லி (1477-1576) என்ற வெனிசு நகர ஓவியரது வண்ண அமைப்புக் கவின் மிக்கது.
# உருவப்படம்

## வரலாறு

### டச்சு

ஹாலந்தில்ல் 1579 இல் டச்சு குடியரசு நிறுவப்பட்டது. வாணிகம் வளம்பெற்றது. அதனால் வளம்பெற்ற மக்கள் கலைத் துறையில் நாட்டம் செலுத்தினர். செல்வர்கள் தங்கள் உருவப்படங்களை எழுதி வைத்துக்கொள்ள விரும்பினர். உருவப்படக்கலை வளர்ந்தது.டச்சுக் கலைவானில் ரெம்பிராண்டின் உருவப்படங்கள் ஆன்மிகச் சிறப்புடையவை. ஆட்களின் அக இயல்புகளைத் தெற்றெனக் காட்டுவனவாகத் தீட்டப்பட்டிருந்தன. ஹால்ஸ் சிரிப்பைக் காட்டும் ஓவியர். இவருடைய ஓவியங்களில் புன்சிரிப்பு மலர்ந்தது. பார்த்தலாமெயோ வாண்டர் ஹெல்ஸ்ட், யான் ஸ்டேன் (1626-1679) ஆகியவர்களும் டச்சு ஓவியர்களில் சிறப்புடையவர்களாவர்.
# உருவப்படம்

## வரலாறு

### ஸ்பெயின்

ஸ்பெயின் நாட்டு உருவப்படங்கள் பெருஞ்சிறப்புடையவை, டாமினீக்கோ டெயாட்டாக்காப்பூல்லி, ரீபெரா(1588-1656), ஜூர்பாரான்(1598-1669), வெலாத்கெத் (1599=1660), காயா ஓய் லூசியென்ட்ஸ்(1746-1828), பெட்ரஸ் பாலஸ் (1577-1640) ஆகிய ஸ்பெயின் நாட்டு ஓவியர்கள் உருவப்படக்கலையில் சிறப்பு இக்கவர்களாக இருந்தனர். வாலாஸ் ரூவெஸ் அரசாங்க ஓவியராக இருந்தார். இவர்தாம் முதன் முதலாக நெய்வண்ன ஓவியக்கலை முறையைத் தோற்றுவித்தார். இவருடைய ஓவியங்கள் உயிரோவியஙக்ளாகத் திகழ்ந்தன. பெட்ரஸ் குடும்ப்த்தவர்களின் உருவப்படங்கள் மிகச்சிறந்த ஓவியங்களுக்குச் சான்றாகத் திகழ்கின்றன.
# உருவப்படம்

## வரலாறு

### இங்கிலாந்து

இங்கிலாந்தில் 17 ஆம் நூற்றாண்டு வரையில் வெளிநாடுகளிலிருந்தே ஓவியர்கள் வரவழைக்கப்பட்டனர். உள்நாட்டவர்களில் சிறப்பு மிக்க ஓவியர்கள் தோன்றாவில்லை. 18 ஆம் நூற்றாண்டில் ரெனால்ட்ஸ், கெயின்ஸ்பரோ, ராம்சே, ராம்னே, சர் தாமஸ்லாரன்ஸ் போன்றஓவியர்கள் சிறப்புப் பெற்று உருவப்படக்கலையை வளர்ந்த்தனர்.
# ஆண்டிமனி முக்குளோரைடு

SbCl<sub>3</sub> ஆனது ஆலைடுகளுடன் அணைவுச் சேர்மங்களை எளிதில் உருவாக்குகிறது. ஆனால், விகிதாச்சார வாய்ப்பாடுகள் அவற்றின் இயல்பை விளக்கப் போதுமானவையாக இல்லை  
நைட்ரசனை வழங்கும் ஈனிகளுடன் தனித்த எலக்ட்ரான் இரட்டையைக் கொண்ட ஒளியியல் மாற்றியப் பண்பைக் கொண்ட L அணைவுச் சேர்மங்கள் உருவாகின்றன. உதாரணமாக, Ψ-முக்கோண இரட்டைப்பட்டைக்கூம்பு LSbCl<sub>3</sub> மற்றும் Ψ-எண்முகி L<sub>2</sub>SbCl<sub>3</sub>.  
SbCl<sub>3</sub> மட்டும் தான் ஒரே ஒரு வலிமை குறைந்த லூயி காரமாகும், SbCl<sub>3</sub> இல் Sb ஆனது மூன்று Cl அணுக்களை 234 பிகோமீட்டர் தொலைவில் கொண்டிருப்பது SbCl<sub>3</sub> மூலக்கூறு அலகின் நிலைத்தன்மையைக் காட்டுகிறது. இருப்பினும், அருகாமையில் ஐந்து குளோரின் அணுக்கள் உள்ளன. இரண்டு குளோரின் அணுக்கள் 346 பிகோமீட்டர் தொலைவிலும், ஒரு குளோரின் அணு 361 பிகோமீட்டர் தொலைவிலும் மற்றும் இரண்டு குளோரின் அணுக்கள் 374 பிகோமீட்டர் தொலைவிலும் அமைந்துள்ளன. இந்த 8 அணுக்கள் இரு தொப்பிகளை உடைய முப்பட்டகத்தை அமைப்பதாகக் கருதலாம். இந்த தொலைவுகள் BiCl<sub>3</sub> மூலக்கூறுடன் ஒப்பிடும் போது அதில் காணப்படும் 3 அருகாமை அணுக்கள் 250 பிகோமீட்டர் தொலைவிலும், இரண்டு அணுக்கள் 324 பிகோமீட்டர் தொலைவிலும் மற்றும் ஒரு மூன்று அணுக்கள் 336பிகோமீட்டர் சராசரித் தொலைவிலும் அமைந்துள்ளதற்கு மாறாக அமைந்துள்ளது. இங்கு முக்கியமாகக் கருத்தில் கொள்ள வேண்டியது என்னவென்றால், Bi அணுக்களைச் சுற்றியுள்ள 8 அணுக்களும் Sb அணுவிற்கு அருகில் உள்ள 8 அணுக்களைக் காட்டிலும் நெருக்கமாக உள்ளது. இந்த அமைப்பு Bi அணுவானது உயர் அணைவு எண்ணை ஏற்பதற்கான போக்கினை விளக்குவதாக அமைகிறது.
கரிமத் தொகுப்பு மாற்ற வினைகளில் லூயிசு அமில வினைவேகமாற்றியாக மிகச் சிறந்த பயனைக் கொண்டுள்ளது.  
A solution of antimony trichloride in liquidதிரவ ஐதரசன் சல்பைடில் கரைக்கப்பட்ட ஆண்டிமணி முக்குளோரடு கரைசலானது ஒரு நல்ல கடத்தியாகும். இருப்பினும் இந்தப் பயன்பாடானது ஐதரசன் சல்பைடு திரவ நிலையில் இருப்பதற்கு தேவைப்படும் மிகக்குறைந்த வெப்பநிலை மற்றும் உயர் அழுத்தம் ஆகிய நிபந்தனைகளின் காரணமாக வரையறுக்கப்பட்ட ஒன்றாக உள்ளது.
# இண்டியம்(III) ஆக்சைடு

**இண்டியம்(III) ஆக்சைடு** *(Indium(III) oxide)* என்பது In2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியம் டிரையாக்சைடும் இண்டியம் செசுகியுவாக்சைடு என்ற பெயர்களாலும் இது அழைக்கப்படுகிறது.
# இண்டியம்(III) ஆக்சைடு

## இயற்பியல் பண்புகள்

### படிகக் கட்டமைப்பு

படிக உருவமற்ற இண்டியம் ஆக்சைடு நிரில் கரையாது. ஆனால் அமிலங்களில் கரையும். ஆனால் படிக இண்டியம் ஆக்சைடு நீர் மற்றும் அமிலம் இரண்டிலும் கரையாது. படிக இண்டியம் ஆக்சைடு இரண்டு நிலைகளில் காணப்படுகிறது. பிக்சுபைட்டு எனப்படும் கனசதுர வடிவம் மற்றும் குருந்தம் எனப்படும் சாய்சதுர வடிவம் என்பன அவ்விரண்டு நிலைகளாகும். இரண்டு நிலைகளும் 3 எலக்ட்ரான் வோல்ட்டு என்ற ஆற்றல் இடைவெளியைக் கொண்டுள்ளன.அருகிலுள்ள தகவல் பெட்டியில் கொடுக்கப்பட்டுள்ள அளபுருக்கள் கனசதுர வடிவ இண்டியம் ஆக்சைடுக்குப் பொருந்தும். உயர்வெப்ப நிலை மற்றும் அழுத்தத்தில் அல்லது வேதிச் சமமற்ற வளர்ச்சி முறைகளில் சாய்சதுர குருந்த கட்டமைப்பு இண்டியம் ஆக்சைடு தயாரிக்கப்படுகிறது. இடக்குழு R3c எண் 167, பியர்சன் குறியீடு hR30, a = 0.5487 நானோமீட்டர், b = 0.5487 நானோமீட்டர் , c = 0.57818 நானோமீட்டர் , Z = 6 மற்றும் கணக்கிடப்பட்ட அடர்த்தி அளவு 7.31 கி/செ.மீ3 என்பவை இதன் அளபுருக்களாகும்.
# இண்டியம்(III) ஆக்சைடு

## கடத்தி மற்றும் காந்தப்பண்பு

குரோமியம்-கலப்பு செய்யப்பட்ட இண்டியம் ஆக்சைடு (In2 - xCrxO3) சேர்மத்தின் மெல்லிய படலங்கள் காந்தக் குறைக்கடத்திகளாக பின்வரும் பண்புகளைக் காட்டுகின்றன. உயர் வெப்பநிலை பெர்ரோ காந்தம், ஒற்றை-கட்ட படிக அமைப்பு, உயர் அடர்த்தி மின்சுமை கடத்திகள் கொண்ட குறைக்கடத்திப் பண்பு போன்றவை இப்பண்புகளில் சிலவாகும். சுழல் மின்னியல் துறையிலும் சுழல் செலுத்திகளுக்கான ஒரு பொருளாக இது பயன்படுகிறது .  
துத்தநாகத்துடன் அளவிடப்பட்ட இண்டியம் ஆக்சைடின் மெல்லிய பல்படிக படலங்கள் கலப்பு செய்யப்பட்டால் அவை அதிக கடத்துத்திறன் கொண்டவையாக செயல்படுகின்றன. இவற்றின் கடத்துத்திறன் ~ 105 வி/மீ ஆகும். மற்றும் ஈலியம் வெப்பநிலையில் கூட இவை மீக்கடத்திகளாக உள்ளன. மீக்கடத்தும் நிலைமாற்ற வெப்பநிலையானது (Tc) கலப்பு, படலக் கட்டமைப்பு, 3.3 கெல்வினுக்கு குறைவான வெப்பநிலை ஆகியனவற்றைப் பொறுத்து அமைகிறது.
# இண்டியம்(III) ஆக்சைடு

## தயாரிப்பு

இண்டியம்(III) ஐதராக்சைடு, இண்டியம்(III) நைட்ரேட், இண்டியம்(III) கார்பனேட் அல்லது இண்டியம்(III) சல்பேட் ஆகியவற்றை சூடாக்குவதன் மூலம் பெரிய இண்டியம்(III) ஆக்சைடு மாதிரிகள் தயாரிக்கலாம். ஆர்கான்/ஆக்சிசன் வளிமண்டலச் சூழலில் இண்டியம் இலக்கைத் தூண்டுவதன் மூலம் இண்டியம் ஆக்சைட்டின் மெல்லிய படலங்கள் தயாரிக்கலாம். குறைக்கடத்திகளில் அவற்றை விரவல் தடைகளாக பயன்படுத்த முடியும். எ.கா. அலுமினியம் மற்றும் சிலிக்கான் இடையேயான விரவலைத் தடுக்க பயன்படுகிறது.
இண்டியம் ஆக்சைடை 10 நானோமீட்டர் துல்லியத்திற்கு கட்டுப்படுத்தி சீரொளி வெப்பநீக்கம் செய்து ஒற்றை படிக நுண் கம்பிகளை தயாரிக்கலாம். மின்புல விளைவு திரிதடையங்களை இவற்றிலிருந்து உருவாக்கலாம். Indium oxide nanowires can serve as sensitive and specific redox protein sensors. கரைசல்-கூழ்ம முறையிலும் நானோகம்பிகளை தயாரிக்க இயலும்.  
இண்டியம் ஆக்சைடு ஒரு குறைக்கடத்தி பொருளாக செயல்படுகிறது. இது p-InP, n-GaAs, n-Si மற்றும் பிற பொருட்களுடன் சேர்க்கப்பட்டு பல்சந்திகளை உருவாக்குகிறது. இண்டியம் டிரைகுளோரைடு கரைசலில் இருந்து சிலிக்கான் அடி மூலக்கூறில் இண்டியம் ஆக்சைடு ஒற்றை அடுக்கை படியவைக்கும் முறை சூரிய செல்கள் தயாரிப்பில் மிகுந்த பயனளிப்பதாக உள்ளது .
# இண்டியம்(III) ஆக்சைடு

## வினைகள்

700 பாகை செல்சியசு வெப்பநிலைக்கு சூடுபடுத்தும்போது இண்டியம்(III) ஆக்சைடு இண்டியம்(I) ஆக்சைடாக (In<sub>2</sub>O) மாறுகிறது. 2000 பாகை செல்சியசு வெப்பநிலையில் இது சிதைவடைகிறது.
அமிலங்களில் இது கரைகிறது. ஆனால் காரங்களில் கரையாது..  
உயர் வெப்பநிலையில் அமோனியாவுடன் வினைபுரிந்து இண்டியம் நைத்திரைடு உருவாகிறது.
பல்வேறு உலோக டிரையாக்சைடுகளுடன் வினைபுரிந்து பெரொவ்சிகைட்டுகளை உருவாக்குகிறது. உதாரணமாக:
:In<sub>2</sub>O<sub>3</sub> + Cr<sub>2</sub>O<sub>3</sub> → 2 InCrO<sub>3</sub>
# இண்டியம்(III) ஆக்சைடு

## பயன்கள்

சில வகையான மின் கலன்களில், காணொலிக்கான மென்படல அகச்சிவப்பு பிரதிபலிப்புகளில், சிலவகை ஒளியியல் பூச்சுகளில், சில நிலையெதிர்ப்புப் பொருள்களில் இண்டியம் ஆக்சைடு பயன்படுத்தப்படுகிறது. இண்டியம் ஆக்சைடு வெள்ளீய டையாக்சைடுடன் கலக்கப்பட்டு இண்டீய வெள்ளீயம் ஆக்சைடு உருவாக்கப்படுகிறது. இது வெள்ளீயக் கலப்பு இண்டியம் ஆக்சைடு என்றும் அழைக்கப்படுகிறது. இச்சேர்மம் ஒளிபுகும் கடத்திப் பூச்சுகளுக்குப் பயன்படுத்தப்படுகிறது.
குறைக்கடத்திகளின் ஒருங்கிணைந்த சுற்றுகளில் ஓர் எதிர்ப்பு தனிமமாக இண்டியம் ஆக்சைடை என் வகை குறைக்கடத்தியாகப் பயன்படுத்த முடியும் .
இழையவியலில் இண்டியம் ஆக்சைடு சில சாயமேற்றும் முறைகளில் ஒரு பகுதியாகப் பயன்படுத்தப்படுகிறது.
# இந்திய உருவப்படக்கலை

## மேற்கோள்

-
# நயோமி ஒசாகா

**நயோமி ஒசாக்கா** (*Naomi Osaka*, பிறப்பு அக்டோபர் 16, 1997) ஒரு சப்பானிய தொழில்முறை டென்னிசு வீராங்கனை ஆவார். இவர் ஆஸ்திரேலிய டென்னிசு திறந்த சுற்றுப் போட்டியில் மகளிர் ஒற்றையர் பிரிவில் ஆதிக்கம் செலுத்தியவர் ஆவார். மகளிர் டென்னிசு சங்கத்தினரால் வெளியிடப்பட்ட டென்னிசு வீரர்களின் தரவரிசை பட்டியலில் முதல் நிலையைப் பிடித்தவரும், ஒற்றையர் மகளிர் பிரிவில் மிக உயர்ந்த இடத்தைப் பிடித்த முதல் ஆசிய வீராங்கனையும் ஆவார். இவர் மகளிர் டென்னிசு சங்கத்தால் நடத்தப்பட்ட போட்டிகளில் ஐந்தில் வாகை சூடியுள்ளார். இவற்றில் பெருவெற்றித் தொடர் போட்டியும் உள்ளடக்கம் ஆகும்.  
ஒசாகா எயிட்டிய வம்சத்தைச் சார்ந்த தந்தை மற்றும் யப்பானிய தாய்க்கும் பிறந்தார். இவர் தனது மூன்றாவது வயதில் இருந்து ஐக்கிய அமெரிக்க நாட்டில் வவளர்ந்தார். 2014 ஆம் ஆண்டில் முன்னாள் அமெரிக்க டென்னிசுத் திறந்த போட்டி வாகையாளர் சமந்தா ஸ்டோசரைத் தோற்கடித்தபோது தனது பதினாறாவது வயதில் முக்கியத்துவம் பெற்றார். இரண்டு ஆண்டுகளுக்குப் பிறகு, 2016 ஆம் ஆண்டில் தனது முதல் மகளிர் டென்னிசு சங்கத்தால் யப்பானில் நடத்தப்பட்ட டோராய் பான் பசிபிக் திறந்த போட்டிகளின் இறுதிப்போட்டியை அடைந்தார். இதன் மூலமாக இவர் மகளிர் டென்னிசு சங்கத்தால் அளிக்கப்படும் தரவரிசைப் பட்டியலில் முதல் 50 நபர்களுக்குள் இடம் பிடித்தார். ஒசாகா 2018 ஆம் ஆண்டில் மகளிர் டென்னிசின் மேல்நிலைக்கு முன்னேறினார். இவர் இந்த ஆண்டில் பிஎன்பி பரிபாசு திறந்த போட்டிகளில் தனது முதல் டபிள்யூ.டி.ஏ பட்டத்தை வென்றார். செப்டம்பர் 2018 இல், இவர் ஐக்கிய அமெரிக்க டென்னிசு திறந்த போட்டிகளில் மகளிர் ஒற்றையர் பிரிவில் 23 முறை பெருவெற்றித் தொடர் வாகையாளரான செரீனா வில்லியம்சை வென்றார். இதன் மூலம் பெரு வெற்றித் தொடர் ஒற்றையர் போட்டிகளில் வென்ற முதல் சப்பானியர் ஆனார். இவர் தனது இரண்டாவது பெருவெற்றித் தொடர் வெற்றியை 2019 ஆம் ஆண்டு ஆத்திரேலிய டென்னிசு திறந்த போட்டிகளில் வென்றார். 2020 யூ.எசு. ஓப்பன் இறுதிப் போட்டியில் விக்டோரியா அசரென்காவை எதிர்கொண்டு, 1–6, 6–3, 6–3 என்ற கணக்கில் விளையாடி இரண்டாவது தடவையாக அமெரிக்க திறந்த வெளி கிண்ணத்தைப் பெற்றுக் கொண்டார். இப்போட்டிகளின் போது, கருப்பர் உயிரும் உயிரே இயக்கத்தை ஆதரிக்கும் முகமாக, ஏழு வெவ்வேறு கறுப்பு முகமூடிகளை அணிந்து கலந்து கொண்டார்.  
ஒசாகா தனது பல இன பின்னணி மற்றும் இவரது கூச்ச சுபாவம் மற்றும் நேர்மையான ஆளுமைக்கு பெயர் பெற்றவர். பெருவெற்றித்தொடர் ஒற்றையர் வாகையாளரானபின் இவரது மாறுபட்ட பின்னணி மற்றும் தகுதியுடன், இவர் உலகின் மிகவும் சந்தைப்படுத்தக்கூடிய பெண் விளையாட்டு வீரர்களில் ஒருவராக உள்ளார், 2019 ஆம் ஆண்டில் விளம்பரம் மூலம் பெற்ற ஒப்பு வருமானத்தில் செரீனா வில்லியம்சுக்குப் பிறகான இரண்டாவது இடத்தைப் பிடித்தவர் இவர் மட்டுமே. விளையாட்டுக் களத்தில் ஒசாகா மிகவும் ஆக்ரோசமான வீச்சினை செய்பவர் ஆவார். இவரது வீச்சின் வேகம் (மணிக்கு 125 மைல்கள் அல்லது மணிக்கு 200 கிலோமீட்டர்) எட்டக்கூடியதாகும்.
# நயோமி ஒசாகா

## தொடக்க கால வாழ்க்கை மற்றும் பின்னணி

நயோமி ஒசாகா 1997 ஆம் ஆண்டு அக்டோபர் 16 ஆம் நாள் சப்பானில் டமாகி ஒசாகா மற்றும் லியோனார்டு பிரான்கோய்சு ஆகியோருக்கு மகளாகப் பிறந்தார். அவரது தாயார் சப்பானின் ஹொக்கைடோவைச் சார்ந்தவர். தந்தையார் எயிட்டியின் சாக்மேலைச் சார்ந்தவர். மரி ஒசாகா என்ற மூத்த சகோதரி இவருக்குண்டு. அவரும் தொழில்முறை டென்னிசு வீராங்கனை ஆவார். இரண்டு மகள்களுக்கும் தாயாரின் பெயரானது சப்பானில் வாழ்ந்த காலத்தில் சில நடைமுறகை் காரணங்களுக்காக வழங்கப்பட்டது. ஒசாகாவின் தந்தை லியோனார்டு நியூயார்க்கில் ஒரு கல்லூரி மாணவராக இருந்த போது ஹொக்கைடோவிற்கு வந்திருந்த போது ஒசாகாவின் தாயாரைச் சந்தித்துள்ளார்.  
ஒசாகா மூன்று வயதாக இருந்த பொழுது அவரது குடும்பம் சப்பானிலிருந்து நியூயார்க்கில் உள்ள வேலி இசுட்ரீம் என்ற கிராமத்திற்குத் தன் பெற்றோருடன் வசிப்பதற்காக இடம் பெயர்ந்தார். 1999 ஆம் ஆண்டில் வில்லியம் சகோதரிகள் பிரெஞ்சு டென்னிசு திறந்த போட்டிகளில் மோதிக்கொண்டதைப் பார்த்த போது தனது மகள்களையும் அவ்வாறு டென்னிசு விளையாட்டினைப் பயிற்றுவிக்க ஊக்கமூட்டப்பட்டார். தனக்கு டென்னிசு வீரராக இருந்த குறைந்த அனுபவத்தின் காரணமாக ரிச்சர்ட் வில்லியம்சு என்ற டென்னிசு பயிற்சியாளரிடம் தனது மகள்களைப் பயிற்றுவிக்க உதவி கேட்டார்.
# இரும்பு(II) ஆக்சைடு

**இரும்பு (II) ஆக்சைடு** *(Iron (II) oxide)* என்பது FeO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்ரசு ஆக்சைடு, இரும்பு மோனாக்சைடு என்ற பெயர்களாலும் இது அழைக்கப்படுகிறது. இரும்பினுடைய மூன்று முக்கியமான ஆக்சைடுகளில் இதுவும் ஒன்றாகும். இரும்பு (III ) ஆக்சைடு (Fe<sub>2</sub>O<sub>3</sub>) மற்றும் இரும்பு (II,III) ஆக்சைடு (Fe<sub>3</sub>O<sub>4</sub>) என்பவை ஏனைய இரண்டு ஆக்சைடுகளாகும். எண்ணற்ற இரும்பு ஆக்சைடுகளில் ஒன்றான உசுடைட்டு என்ற ஆக்சைடு கனிமம் இரும்பு (II) ஆக்சைடின் கனிம வடிவமாகும். நீர், காரங்கள், ஆல்க்கால் போன்றவற்றில் இது கரையாது. ஆனால் அமிலத்தில் கரைந்து விடும். கருப்பு நிற தூளாக இருக்கும் இரும்பு (II) ஆக்சைடு சில சமயங்களில் துருவைப் போல தோற்றமளித்து குழப்பமடையச் செய்யும். துரு என்பது நீரேற்ற இரும்பு (III) ஆக்சைடு அல்லது பெர்ரிக் ஆக்சைடு என்பதை கவனித்திற் கொள்ள வேண்டும். விகிதவியலற்ற சேர்மங்கள் குடும்பத்தில் இரும்பு(II) ஆக்சைடும் ஓர் உறுப்பினர் என்று கருதப்படுகிறது. இவ்வகையில் இரும்பின் இயைபு அளவு குறைவாக Fe0.84O முதல் Fe0.95O வரை என்ற விகிதத்தில் காணப்படும்.
# இரும்பு(II) ஆக்சைடு

## தயாரிப்பு

இரும்பு(II) ஆக்சலேட்டு சேர்மத்தை வெப்பச் சிதைவுக்கு உட்படுத்தி இரும்பு(II) ஆக்சைடு தயாரிக்கப்படுகிறது.
:FeC<sub>2</sub>O<sub>4</sub> → FeO + CO<sub>2</sub> + CO
இத்தயாரிப்புச் செயல்முறை மந்தமான வளிமண்டலச் சூழலில் மேற்கொள்ளப்படவேண்டும். இல்லையெனில் இரும்பு(III) ஆக்சைடு (Fe<sub>2</sub>O<sub>3</sub>) உருவாகிவிடும், இதே தயாரிப்புச் செயல்முறையே மாங்கனசு ஆக்சைடு மற்றும் வெள்ளீய ஆக்சைடு தயாரிப்புகளுக்கும் பின்பற்றப்படுகிறது
விகிதவியல் அளவிலான இரும்பு(II) ஆக்சைடை Fe<sub>0.95</sub>O சேர்மத்தை இரும்பு உலோகத்துடன் சேர்த்து 720 பாகை செல்சியசு மற்றும் 36 கிலோபார் வளிமண்டல அழுத்தத்தில் சூடுபடுத்தினால் தயாரிக்க முடியும்
# இரும்பு(II) ஆக்சைடு

## வேதி வினைகள்

575 பாகை செல்சியசு வெப்பநிலைக்கு கீழ் இரும்பு(II) ஆக்சைடு வெப்ப இயக்கவிசையியல் ரீதியாக நிலைப்புத்தன்மை அற்றது என்பதால் விகிதவியல் அளவின்றி உலோகம் மற்றும் இரும்பு(II,III) ஆக்சைடாக (Fe<sub>3</sub>O<sub>4</sub>) மாறுகிறது :.
# இரும்பு(II) ஆக்சைடு

## பயன்கள்

இரும்பு(II) ஆக்சைடு ஒரு நிறமியாகப் பயன்படுத்தப்படுகிறது. அமெரிக்காவின் உணவு மற்றும் மருந்து நிர்வாக அமைப்பு அழகியல் துறையில் இதைப் பயன்படுத்த அங்கீகாரம் வழங்கியுள்ளது. உடலில் பச்சை குத்துதலுக்காகவும் சில இனைப்புகளுடன் இரும்பு(II) ஆக்சைடு பயன்படுத்தப்படுகிறது. நீர்வாழ் காட்சித் தொட்டிகளில் உள்ள பாசுபேட்டை நீக்கவும் இச்சேர்மம் பயன்பட்டுத்தப்படுகிறது.
# இரும்பு(II) ஆக்சைடு

## இதையும் காண்க

•இரும்பு(II) ஐதராக்சைடு
# 1-புரோப்பனால்

## வேதியியல் பண்புகள்

1-புரோப்பனால் முதல்நிலை மதுசாரத்தின் வினைகளைத் தருகிறது. இது அல்கைல் ஆலைடுகளைத் தருகிறது; உதாரணமாக, சிவப்பு பாசுபரசு மற்றும் அயோடின் முன்னிலையில் 1-புரோப்பைல் அயோடைடைத் தருகிறது. பாசுபரசு முக்குளோரைடு வினையூக்கி துத்தநாக குளோரைடு முன்னிலையில் 1-புரோப்பைல் குளோரைடைத் தருகிறது. இச்சேர்மம், கந்தக அமிலத்தின் முன்னிலையில் அசிட்டிக் காடியுடன் பிசர் எசுத்தராக்குதல் வினைக்குட்பட்டு புரோப்பைல் அசிட்டேட்டைத் தருகிறது. புரோப்பனால் பார்மிக் அமிலத்துடன் வினைப்பட்டு, புரோப்பைல் பார்மேட்டினைத் தருகிறது. 1-புரோப்பனால் சோடியம் டைக்குரோமேட்டுடன் வினைப்பட்டு புரோப்பியானால்டிகைடைத் தருகிறது. மேலும், இந்த வகை வினைகள் பிரிடினியம் குளோரோகுரோமேட்டைப் பயன்படுத்தும் முறை அல்லது இசுவெர்ன் ஆக்சிசனேற்ற முறை ஆகியவற்றைப் பயன்படுத்தினால் அதிக அளவு புரோப்பனால்டிகைடைத் தருமாதலால் இத்தகைய முறைகள் பரிந்துரைக்கப்படுகின்றன. குரோமிக் அமிலத்துடனான ஆக்சிசனேற்றமானது புரோப்பியோனிக் அமிலத்தைத் தருகிறது.
# 1-புரோப்பனால்

## தயாரிப்பு

புரோப்பியோனால்டிகைடை வினையூக்கியின் முன்னிலையில் ஐதரசனேற்றம் செய்து புரோப்பனால் தயாரிக்கப்படுகிறது.எத்திலீன், கார்பனோராக்சைடு மற்றும் நீரியம் ஆகியவற்றைப் பயன்படுத்தி கோபால்ட் ஆக்டாகார்பனைல் அல்லது ரோடியம் அணைவுச் சேர்மத்தைப் பயன்படுத்தி ஆக்சோ செயல்முறையின் மூலமாக புரோப்பியானால்டிகைடு தயாரிக்கப்படுகிறது.  
H<sub>2</sub>C=CH<sub>2</sub> + CO + H<sub>2</sub> → CH<sub>3</sub>CH<sub>2</sub>CH=O  
CH<sub>3</sub>CH<sub>2</sub>CH=O + H<sub>2</sub> → CH<sub>3</sub>CH<sub>2</sub>CH<sub>2</sub>OH  
வழக்கமான ஆய்வகத் தயாரிப்பு முறையானது, *n*-புரொப்பைல் அயோடைடை ஈரமான வெள்ளி ஆக்சைடுடன் வினைப்படுத்தி 1-புரோப்பனாலைத் தயாரிப்பது ஆகும்.  
1-புரோப்பனால் சி.கஸ்டேவ் என்பவரால் 1853 ஆம் ஆண்டு கண்டறியப்பட்டது.பி.சான்செல் என்பவரால் பியூசல் எண்ணெயை பகுதிபடக் காய்ச்சி வடிப்பு மூலமாகப் பிரித்தெடுத்தார். உண்மையில், உருளைக்கிழங்குகள் அல்லது தானியங்கள் ஆகியவற்றை நொதித்தல் செயல்முறையில் தயாரிக்கும் போது கிடைக்கும் துணை விளைபொருளான அமினோ அமிலத்திலிருந்து கிடைக்கும் பியூசல் எண்ணெயின் மிக முக்கியமான பகுதிப்பொருள் 1-புரோப்பனால் ஆகும். இந்த செயல்முறை இப்பொழுதெல்லாம் 1-இபுரோப்பனால் தயாரிப்பதற்கான மூலமாகப் பயன்படுவதில்லை.
# 1-புரோப்பனால்

## பாதுகாப்பு

1-புரோப்பனாலானது மனித உடலின் மீது ஏற்படுத்தும் தாக்கத்தில் எத்தனாலை ஒத்ததாகக் கருதப்படுகிறது.ஆனால், 2–4 மடங்குகள் வலிமையானது
# 1-புரோப்பனால்

## எரிபொருளாக புரோப்பனால்

1-புரோப்பனால் உயர் எட்டக எண் கொண்டிருப்பதால் இது உள் எரி பொறிகளில் எரிபொருளாகப் பயன்படுத்தப்படுவதற்கு மிகவும் பொருத்தமானதாக உள்ளது. இருப்பினும், புரோப்பனாலின் தயாரிப்பு மிகவும் அதிகமான செலவினை ஏற்படுத்துவதாக உள்ளதால் இது பொதுவான எரிபொருளாகப் பயன்படுத்தப்படவில்லை. புரோப்பனாலின் ஆய்வு எட்டக எண் 118 மற்றும் வெடிப்பு எதிர்ப்பு குணகம்108 ஆகவும் உள்ளது.
# இலித்தியம் கோபால்ட் ஆக்சைடு

**இலித்தியம் கோபால்ட் ஆக்சைடு** *(Lithium cobalt oxide)* என்பது LiCoO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் கோபால்ட்டேட்டு அல்லது இலித்தியம் கோபால்ட்டைட்டு என்ற பெயர்களாலும் இச்சேர்மம் அழைக்கப்படுகிறது. கோபால்ட்டு அணுக்கள் பொதுவாக + 3 என்ற ஆக்சிசனேற்ற நிலையிலிருப்பதால் ஐயுபிஏசி முறையில் இதை இலித்தியம் கோபால்ட்(III) ஆக்சைடு என்கிறார்கள்.  
இலித்தியம் கோபால்ட் ஆக்சைடு அடர் நீல நிறம் அல்லது நீலம் கலந்த பச்சை நிறத்தில் படிகத் திண்மமாகக் காணப்படுகிறது . இலித்தியம் அயனி மின்கலன்களில் பொதுவாக நேர்மின் முனையாகப் பயன்படுத்தப்படுகிறது.
# இலித்தியம் கோபால்ட் ஆக்சைடு

## கட்டமைப்பு

LiCoO2 இன் கட்டமைப்பு எக்சு கதிர் விளிம்பு, எலக்ட்ரான் நுண்ணோக்கி, நியூட்ரான் தூள் விளிம்பு , நீட்டிக்கப்பட்ட எக்சுகதிர் ஈர்ப்பு உள்ளிட்ட பல நுட்பங்களுடன் LiCoO2 இன் கட்டமைப்பு ஆய்வு செய்யப்பட்டுள்ளது .  
இத் திடப்பொருளானது ஒற்றை இணைதிறன் இலித்தியம் நேர்மின் அடுக்குகால் ஆனதாகும். இது கோபால்ட்டு மற்றும் ஆக்சிசன் அணுக்களின் நீட்டிக்கப்பட்ட எதிர்மின் அயனி தாள்களுக்கு இடையில் உள்ளது, அவை விளிம்பு-பகிர்வு எண்முகத்தில் சமதளத்துக்கு இணையாக இரண்டு முகங்கள் நோக்கும் வகையில் அடுக்கப்பட்டுள்ளன . கோபால்ட் அணுக்கள் முறையாக மூவிணைதிற ஆக்சிசனேற்ற நிலையில் உள்ளன. மற்றும் இவை ஆக்சிசன் அணுக்களின் இரண்டு அடுக்குகளுக்கு இடையில் வைக்கப்பட்டுள்ளன.  
கோபால்ட்,டு ஆக்சிசன் அல்லது லித்தியம் அணுக்கள் கொண்ட ஒவ்வொரு அடுக்கிலும் அணுக்கள் வழக்கமான முக்கோண பின்னல்களில் அடுக்கப்பட்டிருக்கும் இலித்தியம் அணுக்கள் கோபால்ட்டு அணுக்களிலிருந்து வெகு தொலைவில் இருக்கும் வகையில் இப்பின்னல்கள் ஈடுசெய்யப்படுகின்றன, மேலும், ஒவ்வொரு மூன்று கோபால்ட்டு அல்லது இலித்தியம் அடுக்குகளுக்கும் சமதளங்களுக்கு செங்குத்தான திசையில் கட்டமைப்பு மீண்டும் நிகழ்கிறது. எனவே எர்மான் மாகுயின் குறியீட்டு முறையில் இடக்குழுவானது R 3எம் என்று குறிக்கப்படுகிறது. இதன் பொருள் ஒரு நாற்கரம் போன்ற அலகு செல் மூன்று மடங்கு ஒழுங்கற்ற சுழற்சி சீர்மை மற்றும் ஒரு சமதள அச்சுடன் உள்ளது என்பது பொருளாகும். அடுக்குகளுக்கு இயல்பான மும்மடிப்பு சுழற்சி அச்சு முறையற்றது என அழைக்கப்படுகிறது, ஏனெனில் ஆக்சிசனின் முக்கோணங்கள் (ஒவ்வொரு எண்முகத்தின் எதிர் பக்கங்களிலும் இருப்பது) சீரமைக்கப்பட்டவையாகும் .
# இலித்தியம் கோபால்ட் ஆக்சைடு

## தயாரிப்பு

இலித்தியம் கார்பனேட் (Li2CO3) மற்றும் கோபால்ட்டு (II,III) ஆக்சைடு இரண்டும் விகிதவியல் அளவுகளில் சேர்க்கப்பட்டு சூடுபடுத்தப்பட்டால் முழுமையாகக் குறைக்கப்பட்ட இலித்தியம் கோபால்ட்டு ஆக்சைடு தயாரிக்கப்படுகிறது. அல்லது உலோக கோபால்ட்டை 600 பாகை முதல் 800 பாகை செல்சியசு வெப்பநிலை வரையிலான உயர்ந்த அளவு வெப்பநிலையில் காய்ச்சிக் குளிரவைத்தாலும் இது உருவாகிறது. இவையனைத்துமே ஆக்சிசன் சூழலில் பலமணி நேரத்திற்கு வைக்கப்பட்டால் ,மட்டுமே இலித்தியம் கோபால்ட்டு ஆக்சைடு உருவாகிறது ]].  
எதிர்மின் முனை பயன்பாட்டுக்கு பொருத்தமான மீநுண்ணளவு அளவு துகள்களும் நீரேற்ற கோபால்ட்டு ஆக்சலேட்டை (β-CoC2O4•2H2O) இலித்தியம் ஐதராக்சைடு சேர்த்து 750-900 பாகை செல்சியசு வெப்பநிலையில் சுடுவதன் மூலம் பெறப்படுகிறது. பெறப்படும் விளைபொருள் தண்டு வடிவ படிகங்களாக 8 μm நீளமும் 0.4 μm அகலமும் கொண்ட துகள்களாகும்.
இலித்தியம் அசிட்டேட்டு, கோபால்ட்டு அசிட்டேட்டு, மற்றும் சிட்ரிக் அமிலம் ஆகிய மூன்றையும் சம மோலார் அளவுகளில் நீர்க்கரைசலில் இட்டு சூடுபடுத்தி தயாரிப்பது மூன்றாவது வழிமுறையாகும். 80 பாகை செல்சியசு வெப்பநிலைக்கு சூடாக்கும் போது வினை கலவை ஒளிபுகும் அரைதிண்மக் கரைசலாக மாறுகிறது. உலர் அரைதிண்மக் கரைசல் பின்னர் மாவாக்கப்பட்டு படிப்படியாக 550 செல்சியசு வெப்பநிலைக்கு சூடாக்கப்படுகிறது.
# இலித்தியம் கோபால்ட் ஆக்சைடு

## பயன்கள்

இலித்தியம் கோபால்ட்டு ஆக்சைடு ஓர் இடைச்செருகல் மின்முனையாக பயன்படுவதை 1980 ஆம் ஆண்டு யான் பி கூட்டன்பெர்க்கு ஆய்வுக் குழு ஆக்சுபோர்டில் கண்டுபிடித்து வெளியிட்டது .  
ஒரு நேர்மின் முனையாக இச்சேர்மம் ஒருசில புதுப்பிக்கத்தக்க இலித்தியம்- அயனி மின்கலன்களில் பயன்படுத்தப்படுகிறது. இவற்றில் துகள்களின் அளவு நானோமீட்டர் முதல் மைக்ரோமீட்டர் வரை மாறுபடுகிறது . மின்சுமை ஏற்றத்தின் போது கோபால்ட்டு பகுதியாக +4 ஆக்சிசனேற்ற நிலைக்கு ஆக்சிசனேற்றப்படுகிறது. சில இலித்தியம் அணுக்கள் மின் முனையை நோக்கி நகர்கின்றன. இதனால் 0 < x < 1 என்ற மதிப்பு கொண்ட பல்வேறு சேர்மங்கள் உருவாகின்றன . பொதுவாக, இது பல இலித்தியம் அயனி மின்கலன்களில் எதிர்மின்வாய்களில் காணப்படுகிறது.
# வேளாண்மை அறிவியல்

**வேளாண்மை அறிவியல்** *(Agricultural science) * என்பது உயிரியலின் அகல்விரிவான பலதுறை சார்ந்த அறிவி'யல் புலமாகும். வேளாண்மையைப் புரிந்துகொள்ளவும் நடைமுறையில் பின்பற்றவும் இயற்கை அறிவியலும் பொருளியலும் சமூக அறிவியலும் சார்ந்த பலதுறை அறிவு வேண்டப்ப்படுகிறது. கால்நடை அறிவியல் மட்டும் இதுறையின் வரையறைக்குளபடங்காது.
# வேளாண்மை அறிவியல்

## வேளாண்மை,'வேளாண்மை அறிவியல், உழவியல்

இந்த மூன்றுமே வெவ்வேறு கருப்பொருள்களைக் கொண்டவை என்றாலும் இவை அடிக்கடி குழம்பிக்கொள்ளப் படுவதும் உண்டு:  
- வேளாண்மை என்பது மாந்தன் பய்ன்பாட்டுக்காக தாவரங்களையும் விலங்குகளையும் உருவாக்க சுற்றுச்சூழலை உருமாற்றும் செயல்பாடுகளின் தொகுப்பாகும். வேளாண்மை உழவியல் ஆய்விலும் அதில் உருவாகிய நுட்பங்களிலும் அக்கறை கொள்கிறது.
- உழவியல் என்பது தாவரங்கள் சார்ந்த பயிர்களை ஆய்ந்து மேம்படுத்துவதற்கான ஆராய்ச்சியும் உருவாக்கமும் எனலாம்.
வேளாண்மை அறிவியலில் பின்வரும் புலங்களுக்கான ஆராய்ச்சியும் உருவாக்கமும் மேற்கொள்ளப்படுகிறது:
தாவர இனவளர்ப்பும் மரபியலும்
- தாவர நோயியல்
- தோட்டக்கலை
- மண் அறிவியல்
- பூச்சியியல்
- விளைச்சல் நுட்பங்கள் ( எ.கா., பாசன மேலாண்மை, பரிந்துரைத்த தழைச்சத்து உள்ளீடுகள்(nitrogen inputs)
- வேளாண்மை ஆக்கத்திறனை அளவியலாகவும் பண்பியலாகவும் மேம்படுத்தல் (எ.கா., வறட்சிதாங்கும் பயிர்கள், விலங்குகளின் தேர்வு, புதிய தீங்குயிர்கொல்லிகளை உருவாக்கல், விளைச்சல் உணர்தகு தொழில்நுட்பங்கள், பயிர்வளர்ச்சிப் படிமம் உருவாக்கல், ஆய்வக உயிர்க்கல வளர்ப்பு நுட்பங்கள்)
- பயிர் விளைச்சல், விலங்கு வளர்ப்பு மீதான களைகள், பூச்சிகள், நோயீனிகள், புழுக்கள், தீங்குயிர்கள் ஆகியவற்றின் விளைவுகளைக் குறைத்தல்.
- முதன்மை விளைபொருள்களை நுகர்பொருள்களாக மாற்றுதல் ( எ.கா., பாற்பொருள்களை உருவக்கிப் பேணி பொட்டலங் கட்டுதல்)
- தீங்குதரும் சுற்றுச்சூழல் விளைவுகளைத் தவிர்த்தலும் திருத்தலும் ( எ.கா., மண்வளம் தரங்குறைதல், கழிவு மேலாண்மை, உயிரியல் மறுசீராக்கம்]])
- பயிர்விளைச்சல் படிமம் சார்ந்த கோட்பாட்டுநிலை விளைச்சல் சூழலியல்
- உலக ஏழைகளுக்கு உணவளிக்கும்தரிப்பு வேளாண்மை எனப்படும் மரபான வேளாண்மை அமைப்புகள். இந்த அமைப்பு தொழிலக வேளாண்மையை விட இயற் கைச் சூழல் அமைப்புகளுடன் ஒருங்கிணைப்பை நன்கு பேணுவதால் முதன்மை பெறுகிறது. மேலும், இது பல புதிய வேளாண்முறைகளைவிட நீடிப்புதிறம் வாய்ந்ததாகவும் அமைகிறது.
- சீனா, இந்தியா, பிரேசில், ஐக்கிய அமெரிக்கா, ஐபோப்பிய ஒன்றியம் ஆகிய நாடுகளைச் சிறப்பான கவனத்தில் எடுத்துகொண்டு உலகளாவிய அடிப்படையில் உணவு விளைச்சலையும் தேவையையும் திட்டமிடல்.
- வேளாண்வளங்களையும் சுற்றுச்சூழலையும் சார்ந்த்ஹ பல்வேறு அறிவியல் புலங்கள் ( எ.கா. மண் அறிவியல், வேளாண் காலநிலையியல்); வேளான்பயிர்கள், கால்நடைகளின் உயிரியல் ( எ.கா. பயிரீட்டு அறிவியல், விலங்கியல், இவை சார்ந்ததும் இவற்றை உள்ளடக்கியதுமான அறிவியல் புலங்கள், எ.கா. அசைபோடும் ஊட்டவியல், பண்ணை விலங்கு நலவாழ்வு); வேளான் பொருளியல் ஊரகச் சமூகவியல் போன்ற புலங்கள்; வேளாண் பொறியியல் சார்ந்த பிற அறிவியல் புலங்கள்.  
===வேளாண்ம உயீரித் தொழில்நுட்பம்==
வேளாண்ம உயீரித் தொழில்நுட்பம் என்பது தாவரங்கள், விலங்குகள், நுண்ணுயிரிகள் ஆகிய உயிரிகளை மாற்ற, அறிவியல் கருவிகளையும் நுட்பங்களையும் பயன்படுத்தும் சிறப்பு வேளாண்மைப் புலமாகும். இதற்கு மரபன் பொறியியல், மூலக்கூற்றுக் குறிப்பான்கள், பாலூசிகள், திசு வளர்ப்பு ஆகிய நுட்பங்கள் பயன்கொள்ளப்படுகின்றன.
# வேளாண்மை அறிவியல்

## உரம்

மண் ஒட்டுமொத்தக் கரிமப் பொருள் வளத்தை மீட்க எடுக்கும் பெயர்நிலையின் போது, உரத்தைச் சற்றே கூடுதலாகப் பயன்படுத்தாவிட்டால் விளைச்சல் குறையும். இந்த விளைச்சல் குறைவுக்குக் காரணம் பயிரிட்ட பின் நிலவும் மண் எசத்தில் இருந்து பயிர் தனக்கு வேண்டு தழைச்சத்தைப் பெறமுயத நிலைமையே ஆகும். இப்பெயர் நிலைக் காலம் சில மாதங்களில் இருந்து பல்லாண்டுகள் வரைகூட நீடிக்கலாம். இது களச் சுற்றுச்சூழலைப் பொறுத்தும் பயிரின் கரிமப் பொருளில் அமையும் கரிமத் தனிமத்துக்கும் காலகத் தனிமத்துக்கும் இடையில் உள்ல விகிதத்தைப் பொறுத்தும் அமையும்.
# வேளாண்மை அறிவியல்

## வரலாறு

பதினெட்டாம் நூற்றாண்டில் யோகான் பிரெடரிக் மேயர் எனும் வேளான்மை அறிஞர் துத்தநாக நீரேற்ற கால்சியச் சல்பேட்டை உரமாகப் பயன்படுத்துவது சார்ந்த செய்முறைகளைச் செய்து பார்த்தார்.  
ஜான் இலாவேசும் ஜோசப் என்றி கில்பர்ட்டும் 1843 இல் நீண்ட காலக் களச் செய்முறைகளை இங்கிலாந்தில் அமைந்த உரோதாசுடெடு ஆராய்ச்சி நிலையத்தில் செய்யத் தொடங்கினர். இவற்றில் சில செய்முறைகள் இன்னமும் கூடத் தொடர்கின்றன.  
ஐக்கிய அமெரிக்காவில், 1887 ஆம் ஆண்டைய ஏட்சு சட்டத்திற்குப் பிறகு வேளாண்மையில் ஓர் அறிவியல் புரட்சி தோன்றியது. இச்சட்டத்தில் வேளாண்மை அறிவியல் எனும் சொல் ஆளப்பட்டது. இச்சட்டம் உழவர்களின் செயற்கை உரங்களின் உள்ளியைபுகளை அறியும் ஆர்வத்தால் விளைந்தது. ஆனால் 1917 ஆம் ஆண்டைய சுமித்-அகுசு சட்டம் வேளாண்மைச் சட்டம் வேளண்மைக் கல்வியை முதைய மரபான முறைகளுக்கே மாற்றியது. என்றாலும் அறிவியல்முறையிலான வேளண்மைக் கல்வி கட்டமைக்கப்பட்டு விட்டது. அமெரிக்காவில் 1906 ஆண்டுக்குப் பிறகு, 44 ஆண்டுகலுக்குத் தனியார் முத்லீட்டைவிட பொது அரசு முதலீடு வேளாண்மை ஆராய்ச்சிக்கு ஒதுக்கபட்டு வந்தது.  
வளரும் நாடுகளில் 1960 களுக்குப் பின்னரே பசுமைப் புரட்சி எனப்பட்ட செறிநிலை வேளாண்மை உருவாக்கப்பட்டது; இது உயர்விளைச்சலுக்காக பயிர்களையும் விலங்குகளையும் தேர்ந்தெடுத்து வளர்ப்பதில் ஏற்பட்ட முன்னேற்றங்களோடும் செயற்கை உரங்களையும்தீங்குயிர்கொல்லிகளைக் கூடுதலாகப் பயன்படுத்துவதோடும் நெருக்கமான உறவு பூண்டிருந்தது.  
இயற்கையை இடைமறித்த மிகப் பழழையதும் பேரளவிலானதுமான வேளாண்மைத் தொழில் இருப்பதால், வேளாண்மை சுற்றுச்சூழலைப் பெரிதும் தாக்கமுறச் செய்துள்ளது. குறிப்பாக அண்மைக் கால செறிநிலை வேளாண்மையும் பொதுவான தொழில் வளர்ச்சியும் மக்கள்தொகை வளர்ச்சியும் வேளாண்மை அறிஞரிடையே பல கேள்விகளை எழுப்பியுள்ளன. இந்நிலை பல புதிய அறிவியல் புலங்கள் தோன்ற காரணமாகிவிட்டது. இவற்றில் ஒருங்கிணைந்த தீங்குயிர் மேலாண்மை, கழிவு மேலாண்மை, நிலக் கிடப்பியல், மரபன்தொகையியல், வேளாண்மை மெய்யியல், பொருளியல் விளைபொருளாக அமையாத உணவாக்கத் தொழில் சார்ந்த சிக்கல்களைத் தீர்க்கும் வழிமுறைகள் ஆகியவை உள்ளடங்கும். உண்மையில், சுற்றுச்சூழல் தாக்கத்துக்கும்வேளாண்மை வளர்ச்சிக்கும் இடையிலான ஊடாட்டங்கள் வேளாண்மை அறிவியலை மேலும் ஆழமாக புரிந்துகொள்ளவேண்டிய கட்டாயத் தேவையை உருவாக்கியுள்ளது.  
உயிரித் தொழில்நுட்பம், கணினி அறிவியல், தகவல் கையாளலும் தேக்குதலும் போன்ற புதிய தொழிநுட்பங்களும் இக்காலத் தொழிநுட்ப முன்னேற்றங்களும் மரபணுப் பொறியியல், வேளாண் இயற்பியல், மேனிலைப் புள்ளியியல் துல்லியமான வேளாண்மை போன்ற புதிய ஆராய்ச்சிப் புலங்களை உருவாக்கும் வாய்ப்பை ஏற்படுத்தியுள்ளன . வேளானமையில் மாந்தன் இயற்கை ஊடாட்டம் சார்ந்த இயற்கை, சமூக அறிவியல் புலங்களும் வேளாண்மை வரலாறு, மரபு வேளாண்மை, வேளாண்மை-சமயம் வேளாண் விளைச்சல் அமைப்புகளின் பொருள்சாரா கூறுகள் ஆகியவற்றின் புரிதலை மேம்படுத்தியுள்ளன .
# ஈயம்(II,IV) ஆக்சைடு

**ஈயம்(II,IV) ஆக்சைடு** *(Lead(II,IV) oxide)* என்பது Pb3O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிவப்பு ஈயம் என்ற பெயராலும் இச்சேர்மம் அழைக்கப்படுகிறது. அடர் சிவப்பு அல்லது ஆரஞ்சு நிறத்தில் ஈய(II,IV) ஆக்சைடு ஒரு திண்மமாகக் காணப்படுகிறது. நிறமியாகவும், மின்கலன்கள், ஈயக் கண்ணாடிகள் தயாரிப்பதிலும், துரு எதிர்ப்பு முதனிலை சாயமாகவும் ஈயம்(II,IV) ஆக்சைடு பயன்படுத்தப்படுகிறது. கலப்பு இணைதிறன் சேர்மத்திற்கு ஈயம்(II,IV) ஆக்சைடு ஓர் எடுத்துக்காட்டாகும். Pb(II) மற்றும் Pb(IV) என்ற இரண்டு இணைதிறன்களும் கலந்து ஈயம் இச்சேர்மத்தை உருவாக்குகிறது.
# ஈயம்(II,IV) ஆக்சைடு

## கட்டமைப்பு

அறை வெப்பநிலையில் ஈயம்(II,IV) ஆக்சைடு நாற்கோண படிக வடிவத்தினை ஏற்கிறது. பின்னர் இது பியர்சன் குறியீடு oP28, இடக்குழு Pbam, அலவுகளுடன் 170 கெல்வின் வெப்பநிலையில் செஞ்சாய்சதுர கட்டமைப்புக்கு உருமாறுகிறது. இந்த கட்ட மாற்றம் படிகத்தின் சமச்சீர்மையை மட்டுமே மாற்றுகிறது மற்றும் பரசுபர தூரங்களையும் கோணங்களையும் சற்று மாற்றியமைக்கிறது
.
# ஈயம்(II,IV) ஆக்சைடு

## தயாரிப்பு

ஈய(II) ஆக்சைடு சேர்மம் காற்றில் 450-480 செல்சியசு வெப்பநிலையில் சுண்ணமாக்கம் செய்து ஈய(II,IV) ஆக்சைடு தயாரிக்கப்படுகிறது. :
:6&nbsp;PbO + O<sub>2</sub> → 2&nbsp;Pb<sub>3</sub>O<sub>4</sub>
விளைபொருள் PbO மாசு சேர்ந்து அசுத்தநிலையிலுள்ளது. தூய சேர்ம்ம் தேவைப்படும் நிலையில் பொட்டாசியம் ஐதராக்சைடு கரைசல் சேர்த்து PbO மாசை நீக்கலாம்.  
:PbO + KOH + H<sub>2</sub>O → K[Pb(OH)<sub>3</sub>]  
ஈயக் கார்பனேட்டை காற்றில் காய்ச்சிக் குளிரவைத்தும் மற்றொரு முறையில் ஈய(II,IV) ஆக்சைடு தயாரிக்கலாம்:  
:6&nbsp;PbCO<sub>3</sub> + O<sub>2</sub> → 2&nbsp;Pb<sub>3</sub>O<sub>4</sub> + 6&nbsp;CO<sub>2</sub>
வெண் ஈயத்தை ஆக்சிசனேற்ற காய்ச்சிக் குளிரவைத்தல் முறையிலும் ஈய(II,IV) ஆக்சைடு தயாரிக்கலாம்.
:3&nbsp;Pb<sub>2</sub>CO<sub>3</sub>(OH)<sub>2</sub> + O<sub>2</sub> → 2&nbsp;Pb<sub>3</sub>O<sub>4</sub> + 3&nbsp;CO<sub>2</sub> + 3&nbsp;H<sub>2</sub>O  
பொட்டாசியம் பிளம்பேட்டுடன் ஈய அசிட்டேட்டைச் சேர்த்து வினைபுரியச் செய்தால் மஞ்சள் நிற கரையாத ஒற்றை நீரேற்றாக ஈய(II,IV) ஆக்சைடு (Pb<sub>3</sub>O<sub>4</sub>•H<sub>2</sub>O) கிடைக்கிறது. பின்னர் இதை இலேசாக சூடேற்றினால் நீரிலி நிலைக்கு மாறுகிறது.  
:K<sub>2</sub>PbO<sub>3</sub> + 2&nbsp;Pb(OCOCH<sub>3</sub>)<sub>2</sub> + H<sub>2</sub>O → Pb<sub>3</sub>O<sub>4</sub> + 2&nbsp;KOCOCH<sub>3</sub> + 2 CH<sub>3</sub>COOH  
இயற்கை கனிமங்கள் ஏதும் அறியப்படவில்லை. தீவிர ஆக்சிசனேற்ற நிபந்தனைகளில் ஈய தாதுக்கள் மாற்றமடைந்து உருவாகிறது. ஆத்திரேலியாவின் நியு சவுத் வேல்சிலுள்ள புரோக்கன் மலையிலிருந்து இயற்கை மாதிரிகள் ஒரு சுரங்கத் தீயின் விளைவாக கிடைக்கின்றன.
# ஈயம்(II,IV) ஆக்சைடு

## வினைகள்

எத்தனால் மற்றும் தண்ணீரில் சிவப்பு ஈயம் கரையாது. இருப்பினும் இது வயிற்றிலுள்ள ஐதரோகுளோரிக் அமிலத்தில் கரையும். எனவே இது உட்செலுத்தப்பட்டால் நச்சாகும். இவை தவிற கிளேசியல் அசிட்டிக் அமிலம், நீர்த்த நைட்ரிக் அமிலம் மற்றும் ஐதரசன் பெராக்சைடு கலவையிலும் கரையும்.  
500&nbsp;°செல்சியசு வெப்பநிலைக்கு சூடுபடுத்தினால் ஈய(II) ஆக்சைடு, ஆக்சிசன் என இது சிதைவடைகிறது. 580&nbsp;°செல்சியசு வெப்பநிலையில் வினை முழுமையடைகிறது. .  
:2Pb<sub>3</sub>O<sub>4</sub> → 6&nbsp;PbO + O<sub>2</sub>  
நைட்ரிக் அமிலம் உள்ளிருக்கும் ஈய(II) ஆக்சைடைக் கரைத்து ஈய(IV) ஆக்சைடை வீழ்படிவாக விடுகிறது.  
:Pb<sub>3</sub>O<sub>4</sub> + 4&nbsp;HNO<sub>3</sub> → PbO<sub>2</sub> + 2&nbsp;Pb(NO<sub>3</sub>)<sub>2</sub> + 2 H<sub>2</sub>O  
இரும்பு ஆக்சைடுகள் மற்றும் தனிமநிலை இரும்பு ஆகியவற்றுடன் ஈய(II,IV) ஆக்சைடு வினைபுரிந்து கரையாத இரும்பு(II), இரும்பு(III) பிளம்பேட்டுகளைக் கொடுக்கிறது. இரும்பு பொருட்களின் மீது பூசப்படும் அரிமாணத் தடுப்பு ஈய அடிப்படை சாயங்களுக்கு இவ்வினையே அடிப்படையாகும்.
# ஈயம்(II,IV) ஆக்சைடு

## பயன்கள்

ஈய டெட்ராக்சைடு பெரும்பாலும் இரும்பு பொருள்களுக்கான வண்னம் பூசுதலில் முதல் பூச்சாக பூசப்படுகிறது இதன் நச்சுத்தன்மை காரணமாக, அதன் பயன்பாடு குறைவாகவே உள்ளது. கடந்த காலத்தில், இது ஆளி விதை எண்ணெயுடன் இணைத்து தடிமனாக்க, நீண்ட காலமாக அழிக்கும் எதிர்ப்பு வண்ணப்பூச்சாக பயன்படுத்தப்பட்டது. மினியம் மற்றும் கைத்தறி இழைகளின் கலவையும் குழாய் வேலைகளில் பயன்படுத்தப்பட்டது, இப்போது பாலிடெட்ராபுளோரோயெத்திலீன் நாடாக்கள் இதற்கு மாற்றாக பயன்படுகிறது. தற்போது இது பெரும்பாலும் கண்ணாடி உற்பத்திக்கு, , குறிப்பாக ஈயப் படிக கண்ணாடி பயன்படுத்தப்படுகிறது. . இதை சில தொழில்முறை வானவேடிக்கை தொழிலிலும் பயன்படுத்துகிறார்கள்.  
சில பாலிகுளோரோபிரீன் இரப்பர் சேர்மங்களில் சிவப்பு ஈயம் குணப்படுத்தும் முகவராகப் பயன்படுத்தப்படுகிறது. சிறந்த நீர் எதிர்ப்பு பண்புகளை வழங்க இது மெக்னீசியம் ஆக்சைடுக்கு பதிலாகவும் பயன்படுத்தப்படுகிறது.  
மஞ்சள் தூளில் கலக்கும் ஒரு முகவராகவும் இது பயன்படுத்தப்படுகிறது.
# ஈயம்(II,IV) ஆக்சைடு

## வரலாறு

இந்த சேர்மத்தின் இலத்தீன் பெயர் மினியம் என்பதாகும். வடமேற்கு ஐபீரியாவில் உள்ள மினியசு என்ற நதியிலிருந்து இப்பெயர் உருவானது, அங்கு அது முதலில் வெட்டி எடுக்கப்பட்டது.  
ஈய(II, IV) ஆக்சைடு பண்டைய ரோமில் சிவப்பு நிறமியாக பயன்படுத்தப்பட்டது, அங்கு வெள்ளை ஈயத்தை கணக்கிடுவதன் மூலம் இது தயாரிக்கப்பட்டது. பண்டைய மற்றும் இடைக்கால காலங்களில் இது ஒளிரும் கையெழுத்துப் பிரதிகளின் உற்பத்தியில் ஒரு நிறமியாகப் பயன்படுத்தப்பட்டது, மேலும் அதன் பெயரை மினியம் அல்லது மினியேச்சருக்கு வழங்கியது, வண்ணத்துடன் வரையப்பட்ட படத்தின் பாணி. இறுதியாக பிரிக்கப்பட்ட தூளாக, லிச்சன்பெர்க் புள்ளிவிவரங்களை ஆய்வு செய்ய மின்கடத்தா மேற்பரப்புகளிலும் தெளிக்கப்பட்டது.  
பாரம்பரிய சீன மருத்துவத்தில், உருளைப் புழு மற்றும் வயிற்றுப்புண்ணுக்கு சிகிச்சையளிக்க சிவப்பு ஈயம் பயன்படுத்தப்படுகிறது, இருப்பினும் அதன் நச்சுத்தன்மை காரணமாக இந்த நடைமுறை மட்டுப்படுத்தப்பட்டுள்ளது. மேலும், இரைப்பை குடல் கோளாறுகளுக்கு கொடுக்கப்படும் ஒரு மெக்சிகன் நாட்டுப்புற மருந்தில் 95% ஈயம் (II, IV) ஆக்சைடு வரை உள்ளது.  
18 ஆம் நூற்றாண்டுக்கு முன்னர் இது மருந்தாகப் பயன்படுத்தப்பட்டது.
# ஈயம்(II,IV) ஆக்சைடு

## முன்பாதுகாப்பு

உள்ளிழுக்கும்போது, ஈயம்(II, IV) ஆக்சைடு நுரையீரலை எரிச்சலூட்டுகிறது. அதிக அளவு கொடுக்கப்பட்டிருந்தால் , பாதிக்கப்பட்டவர் உலோக சுவையை உணர்வார், மார்பு வலி மற்றும் வயிற்று வலி ஆகியவற்றை அனுபவிப்பார்.. உட்கொள்ளும்போது, இது இரைப்பை அமிலத்தில் கரைக்கப்பட்டு உறிஞ்சப்பட்டு, ஈய நச்சுக்கு வழிவகுக்கிறது . அதிக செறிவு ஆக்சைடு தோல் வழியாகவும் உறிஞ்ச முடியும், மேலும் ஈயம் சார்ந்த வண்ணப்பூச்சுடன் பணிபுரியும் போது பாதுகாப்பு முன்னெச்சரிக்கை நடவடிக்கைகளைப் பின்பற்றுவது முக்கியம்.  
ஈயம் (II, IV) ஆக்சைடுடன் நீண்டகால தொடர்பு உயிரினங்களில் ஈய சேர்மங்கள் மேலும் மேலும் குவிவதற்கு வழிவகுக்கும், கடுமையான ஈய நச்சுத்தன்மையின் அறிகுறிகளின் வளர்ச்சியுடன். நாள்பட்ட நச்சு கிளர்ச்சி, எரிச்சல், பார்வைக் கோளாறுகள், உயர் இரத்த அழுத்தம் மற்றும் சாம்பல் நிற முக சாயல் போன்ற பாதிப்புகளை உண்டாக்குகிறது.
ஈய(II, IV) ஆக்சைடு ஆய்வக விலங்குகளுக்கு புற்றுநோய் ஊக்கியாகக் காட்டப்பட்டது. மனிதர்களுக்கான அதன் புற்றுநோயியல் நிருபிக்கப்படவில்லை.
# வேளாண்மைக் கொள்கை

**வேளாண்மைக் கொள்கை** *(Agricultural policy)* உள்நாட்டு வேளாண்மையைப் பற்றியும் அயல்நாட்டு வேளாண்மைப் பொருள்களை இறக்குமதி செய்தல் பற்றியுமான சட்டங்களின் தொகுதியாக விவரிக்கப்படுகிறது.அரசுகள் உள்நாட்டு வேளாண் விளைபொருள் சந்தையில் குறிப்பிட்ட விளைவுகளை உருவாக்க கொள்கைகளைக் கடைபிடிக்கின்றன. எனவே, வேளாண் கொள்கைகள் பயிரிடல், கால்நடை, கானியல், வேளாண் விளைபொருள்களைக் கையாளலும் சந்தைப்படுத்தலும் சார்ந்த செயல்பாடுகளை மேம்படுத்த பின்பற்றும் வழிமுறைகளாகும் என 2017 இல் அக்ரோவே முன்வைக்கிறார். வேளாண் கொள்கைகளுக்கு குறிப்பிட்ட முன் இலக்குகளும் நோக்கங்களும் உண்டு. இவை தனி ஒருவராலோ அரசாலோ குறிப்பிட்ட விளைவுகளை அடைய உ ருவாக்கும் வழிமுறையாகும். இது தனியரின் நலத்துக்காகவும் சமூக நலத்துக்காகவும் ஒட்டுமொத்த நாட்டுப் பொருளியல் முன்னேற்றத்துக்காகவும் அமையலாம்.